cyanic-selkie/wikianc huggingface dataset:
Twm
twm er ein vindaugehandsamar for X Window System, og har blitt distribuert som standard vindaugehandsamar sidan fjerde utgåva av X (X11R4). Han støtter tittellinjer, dekorerte vindauge og ikon, og er til ein viss grad konfigurerbar. Sjølv om twm var eit stort gjennombrot då han kom ut, har han blitt utmanøvrert av nyare vindaugehandsamarar. Det vert heller ikkje gjort noko vedlikehald på twm lenger. Vindaugehandsamaren er fortsett tilgjengeleg som del av mange X-distribusjonar, sjølv om han vert lite brukt som anna enn «siste skanse». Somme VNCserverar nyttar twm som standard vindaugehandsamar ved installasjon.
Historie
Den første versjonen, som vart skriven av Tom LaStrange for X11R1, vart publisert på Usenet <tt>comp.unic.sources</tt> den 13. juni 1988. Mindre enn eit år seinare vart han kontakta av Jim Fulton frå X Consortium som foreslo at LaStrange gav over vedlikehaldet av kjeldekoden til X Consortium. Etter å ha gjort den kompatibel med den da nye Inter Client Communications Conventions Manual overtok den plassen til uwm som standard vindusbehandler fra X11R4, den fjerde utgåva av vindaugesystemet.
Sjølv om twm i dag vert nytta svært sjeldan, har den hatt ein massiv innverknad på utviklinga av andre vindaugehandsamarar. Fleire vindaugehandsamarar, slik som swm; vtwm; tvtwm; ctwm; fvwm, byggjer direkte vidare på koden til twm, mens andre har henta idear og konsept derfrå.
Namnet
Det har vore noko usemje om forkortinga twm står for. Tom's og Tab Window Manager. Begge namna er i grunn rette. Det originale namnet var Tom's Window Manager, men då X Consortium tok over prosjektet, vart namnet forandra til Tab Window Manager. Slik vart det grunngjeve:
"To save Tom LaStrange from being blamed for any of the massive numbers of changes that have been done to twm since he gave up control of it, the name «twm» now stands for «Tab Window Manager»."
Velfjord
Velfjord er ei bygd i Brønnøy kommune.
Kommunen markerte seg ved stor oppslutning rundt alternative politiske strøymingar. Ved stortingsvala i 1936 og 1949 fekk Samfundspartiet 42,0 % og 40,2 % av røystene i kommunen. På 1950-talet markerte området seg med uvanleg mange militærnektarar, og mange velfjordingar vart dømde til fengsel på grunn av militærnekting. Ved stortingsvalet i 1961 nådde Sosialistisk Folkeparti 46,9 %.
Velfjord utgjer saman med Tosen eit sokn i Sør-Helgeland prosti.
Çolaklı
Çolaklı er ein by i distriktet Manavgat provinsen Antalya i Tyrkia. Byen har kring 8000 innbyggjarar.
Moskvakanalen
Moskvakanalen (fram til 1947 kalla Moskva-Volga-kanalen) er ein kanal som knyter saman Moskvaelva med hovudtransportåra i den europeiske delen av Russland, elva Volga. Kanalen ligg i Moskva og Tver oblast nord for Moskva.
Kanalen vart bygd av politiske fangar under stalintida. Arbeidet tok til i 1932 og var fullført i 1937. Kanalen er 128 kilometer lang. På grunn av kanalen har Moskva tilgang til fem hav; Kvitsjøen, Austersjøen, Kaspihavet, Azovhavet og Svartehavet, det er derfor Moskva nokre gonger vert kalla «hamnebyen til dei fem hav». I tillegg til transport forsyner kanalen òg Moskva med om lag halvparten av nødvendig ferskvatn og dei mange reservoara langs elva vert nytta for rekreasjon.
Kanalen er derimot dårleg vedlikehalden, og nødvendig opprustning er rekna for å kome på mellom 1,5-3 milliardar rublar (ca. 350-700 millionar NOK).
VNC
Virtual Network Computing (VNC) er nemninga på eit system for å få tilgang til eit skrivebord på ei tenarmaskin via eit datanettverk. VNC overførar tastetrykk og museklikk frå ei datamaskin til ei anna, og sender eit oppdatert skjermbilete attende.
VNC er plattformuavhengig, ein VNC-klient (kalla VNC-viewer på engelsk) kan koplast til ein VNC-tenar på kva som helst anna operativsystem. Det finst klientar og tenarar for stort sett alle operativsystem, og for Java. Fleire brukarar kan koplast til ein VNC-tenar samtidig. (Dette skil til dømes VNC frå programmet Remote Desktop i Windows der berre eit skrivebord er tilgjengeleg). VNC vert brukt til dømes for å fjernstyre PC-ar eller tenarmaskiner ved ymse teknisk support, eller for å få tilgang til filer på ein PC frå ein annan stad.
Skeistork
Skeistork (Platalea leucorodia) er ein fugl i ibisfamilien, Threskiornithidae, med utbreiing avgrensa til «den gamle verda».
Skildring
Skeistorken er ein stor, kvit vassfugl med eit langt, særeige, spatelforma nebb. Beina er svarte, nebbet mørkt med ein guloransje flekk mot oversida av tuppen. I hekkedrakta har han ein kvit fjørkam og gul flekk på brystet. Flekken kan danne ein komplett ring opp mot nakken. Storleiken er litt mindre enn for ein gråhegre, med kroppslengd på 70–95 centimeter, vengespenn på 115–135 cm og kroppsvekt på 1130–1960 gram. På avstand kan han minne om kvite hegrar, slik som den langt mindre silkehegren, men i flukt tar han seg ut som ein stork med utstrekt hals.
Desse fuglane er stort sett tause. Sjølv på hekkeplassen er dei viktigaste lydane klapping med nebbet, sporadisk djup gryntande og sporadiske trumpetlydar.
Som hekkefugl er skeistorken ein palearktisk art, hekkar frå Storbritannia og Spania i vest til Japan i aust, dessutan òg i Nord-Afrika. Dei fleste fuglane trekkjer til tropane om vinteren, europeiske hekkefuglar reiser i hovudsak til Afrika, men nokre få er igjen i milde vinterområde i Vest-Europa. Arten vart utrydda frå Storbritannia, men sporadiske hekkeforsøk på byrjinga av 2000-talet kulminerte med danninga av ein veksande koloni frå år 2010. Arten er ein sjeldan streiffugl i Noreg.
Habitat
Skeistorkar viser ein preferanse for omfattande grunne våtmarker med gjørmete eller fine sandsenger. Dei kan beite i alle typar myrer, breidder av elver og innsjøar, oversumde område og mangrovesumpar, anten i ferskvatn, brakkvatn eller saltvatn, men spesielt der det finst øyar for hekking. Skeistorkar kan òg tidgjengt halde seg i skjerma marine naturtypar gjennom vinteren, slik som i deltaer, elvemunningar, estuar og kystlagunar.
Åtferd
Dei mest nordlege hekkebestandane er komplette trekkfuglar, meir sørlege populasjonar lever nomadisk eller er delvis trekkfuglar. Hekking skjer normalt i koloniar utan andre artar, tidvis i koloniar med andre vassfuglar som hegrar og skarvar. Utanfor hekkesesongen beitar skeistorkar einskildvis eller i små flokkar på opp til 100 individ. Migrasjon skjer vanlegvis i flokkar på opp til 100 individ. Dei fleste aktivitetane føregår i løpet av morgonen og kvelden, men i kystnære område vil beitinga vere styrt av tidevassrytmane.
Reiret er ei plattform av pinnar og vegetasjon som anten er bygd på bakken på øyar i innsjøar og elver eller inne i tettvekst siv, buskar, mangrovar eller oppe i lauvtre opp til 5 m over bakken. Innanfor koloniane ligg reirplassane vanlegvis ganske nær kvarandre, avstanden er ikkje meir enn ein eller to meter mellom reira. Hekkekolonier er normalt plassert innanfor 10–15 km av beiteområda, ofte mykje mindre, sjølv om arten kan òg beite opp til 35–40 km unna.
Vern og trugsmål
Truslar mot denne arten inkluderer habitatøydelegging grunna drenering og nedbrytning av forureining, arten er spesielt negativt påverka av forsvinninga av sivsumpar. I Hellas har overfiske og uro forårsaka nedgang i populasjonen lokalt, og menneskeleg utnyttelse av egg og ungar for mat har truga arten i det siste. Storleiken på den global populasjonen er estimert til 66 000–140 000 individ, av dette 10 300 hekkande par i Europa.
Vitskap i 1919
Vitskapsåret 1919 er ei oversikt over hendingar, prisvinnarar, fødde og døde personar tilknytte vitskap i 1919.
İçeriçumra
İçeriçumra er ein by i provinsen Konya i Tyrkia. Byen har kring 8000 innbyggjarar.
Geir
Geir, også skrive Geirr, er eit er eit norrønt ord som tyder spyd. Det er eit norsk mannsnamn som òg kan brukast som namnedel, gjerne som sistedel i eit mannsnamn, men òg som førstedel i både manns- og kvinnenamn. Namnedelen finst òg med skrivemåten Ger- etter påverking frå tysk.
Geir har namnedag 30. mai.
Sharam Alghasi
Sharam Alghasi er ein norsk-iransk sosiolog og doktorgradsstipendiat ved CULCOM – Kulturell kompleksitet i det nye Norge, eit forskingsprogram ved Universitetet i Oslo. Han har hovudfag (og dermed graden cand.polit) i sosiologi frå 1999 på same universitet, med hovudoppgåve om korleis norske debattprogram på fjernsyn i perioden 1987–1997 handsamar emna «innvandring» og «innvandrarar». Alghasi har tidlegare vore fyrstekonsulent i Utlendingsdirektoratet (UDI) og prosjektleiar for MiFA (Minoriteter i Fokus i Akademia) ved UiO.
Han var medredaktør for boka Mellom to kulturer (2006) og Paradoxes of Cultural Recognition (2009). I tillegg har han vore med på å arrangere fleire seminar om tema som innvandrarar og identitet. Som doktorgradsstipendiat ved CULCOM studerer han norsk-iranarane sine medievanar og korleis tilhøvet mellom dei og media påverkar identiteten og rolla deira i det norske samfunnet.
Sjumsju
Sjumsju (russisk Шумшу) er den nordlegaste øya i Kurilane i Russland. Ho ligg berre 11 km sør for Kapp Lopatka på Kamtsjatkahalvøya og har eit areal på 388 km². Øya er den lågaste av alle øyane i øygruppa og det høgaste punktet er 189 meter over havet. Terrenget på den lågtliggande øya er dekt av mange innsjøar og myrområde.
Sidan ho ligg nær Kamtsjatka var Sjumsju den første av Kurilane som kosakkane kom til dei første åra av 1700-talet. Det frå denne basen at russiske pelsjegerar og kjøpmenn gradvis flytta seg til dei andre øyane i øygruppa og Sakhalin. Byen Bajkovo (Kataoka) er den største busetnaden og det administrative senteret på Sjumsju.
I 1945 var øya åstad for det siste slaget under den andre verdskrigen mellom Sovjetunionen og Japan. Slaget starta 18. august, tre dagar etter at keisar Hirohito hadde bede om overgjeving.
Administrativt høyrer øya til Sakhalin oblast.
Oddsenligaen 2013, avdeling 2
rykte ned frå Adeccoligaen 2012., ,, og,  rykte opp frå 3. divisjon 2012.
Vinnaren av avdelinga rykker direkte opp til Adeccoligaen. Dei tre siste laga rykker ned til 3. divisjon.
Tabellen
endre tabellen
Terminliste
endre resultat
Valfjorden i Sortland
Valfjorden er ein fjordarm av Eidsfjorden i Sortland kommune i Vesterålen. Fjorden strekkjer seg 2 km søraustover til grenda Oshaugen.
Fjorden har innløp gjennom sundet Straumen mellom Sildpollneset i vest og Holmen i aust. På sørsida av Sildpollneset går Pollbukta vestover til Sildpollen. Det ligg fleire grender langs fjorden. Valfjord ligg på nordaustsida, medan Straumsnes og Lahaugen ligg på sørvestsida. Ei anna vik på sørsvestsida er Sørbogen.
Riksveg 885 går langs begge sider av fjorden.
Gruppene i periodesystemet
Kolonnane i periodesystemet vert kalla grupper. Det er 18 slike grupper. Det er òg vanleg å kalla gruppene 1, 2 og 13-18 for hovudgrupper. Stoffa i gruppe 3-12 vert kalla transisjonsmetall, og desse gruppene dannar d-blokka.
Grunnstoff i same gruppe har liknande kjemiske eigenskapar. I hovudgruppen, eller s-blokka og p-blokka har dei like mange valenselektron.
Bjelkebru
Bjelkebru er ei bru som vert halde oppe av ein eller fleire bjelkar som ligg over staden ein ønskjer å kryssa.
Stålbjelkebruer har gjerne to berebjelkar i stål som kviler på støypte brukar og gjerne eit dekke av betong eller treplankar og bord. Slike bruer kan trafikkerast av store lastebilar med aksellast på 10 tonn og totalvekt på meir enn 50 tonn. Det er òg bygd bruer med berebjelkar av limtre, dette er helst gangbruer eller bruer for lette køyretøy.
Dei enklaste bjelkebrua kallar vi helst ein klopp, det er ein trebjelke eller ein stokk som ligg over ein bekk eller ein annan stad vi treng ei enkel bru for å kryssa.
Gull
Gull er eit grunnstoff med atomnummer 79 og kjemisk symbol Au. Det er eit transisjonsmetall og ligg i d-blokka i det periodiske systemet. Saman med kopar og sølv høyrer det til gruppe 11.
Velfjorden
Velfjorden er ein fjord i Brønnøy og Vevelstad kommunar i Nordland fylke. Han strekkjer seg 31 km søraustover til Tarmaunbotnet i enden av Langfjorden.
Gull
Særskilde kjenneteikn
Til skilnad frå dei fleste andre metalla er det gult av farge.
Bruk
Reint gull er mjukt, så legeringar vert brukte til smykke og anna.
Velfjorden
Velfjorden har innløp mellom Hornneset i Brønnøy i vest og Sørodden i Vevelstad i aust. Ved Hornneset ligg Horn og frå her går det ferje over fjorden til Anddalsvågen som ein del av Fylkesveg 17. Ved Okneset går Okfjorden nordaustover, medan Storfjorden går nordaustover eit stykke lenger sør ved Røyrvikodden. Eit stykke lenger inn i fjorden deler han seg i fleire greiner. Ei halvøy stikk nordover i fjorden med Sørfjorden på vestsida og Heggfjorden på austsida. Inst i Heggfjorden ligg Hommelstø, medan Velfjord ligg inst i Sørfjorden.
Aust for halvøya ligg Børjeneset og her går Lislbørja austover på nordsida, medan Storbørja ligg på sørsida. Mellom innløpa til Storbørja i aust og Heggfjorden i vest held Velfjorden fram sørover som Langfjorden.
Gull
Bruk
Gull har lenge vore brukt som eit dyrebart metall med sikker verdi, og ein har basert fleire valutaer på gullstandarden.
Velfjorden
Riksveg 76 går langs delar av vestsida av fjorden.
Gull
Bruk
I samfunn vert det gjerne rekna som det edlaste metallet, og har gjeve namnet til ein symbolsk gullalder som er den beste tida i ein viss kultur. Ein gullmedalje vert ofte gjeve som ei høg utmerking, som førsteprisen i idrettstevlingar.
Gull er godkjend som fargetilsetjing i mat og har E-nummer 175.
Historie
Gull er mellom dei metalla som har vore kjend lengst.
Førekomst
I naturen finst gull stort sett i gedigen form, ofte i legering med sølv. Ein finn òg gull til ein viss grad i gullmineral, hovudsakleg telluridar som calaveritt.
Sjøvatn inneheld kring 10 mikrogram gull per tonn (10 ppb). Gull utgjer i gjennomsnitt 0,004 ppm (eller g/tonn) av jordskorpa, og er såleis eit særs sjeldan grunnstoff. Når konsentrasjonane vert over 1-2 g/tonn vert dei rekna som økonomisk interessante.
Førekomst i Noreg
Dei viktigaste førekomstar i Noreg er i kvartsgangar ved Eidsvoll, Bømlo, Svartdal i Telemark og Tosenfjorden i Bindal. Det er truleg ikkje vunne ut meir enn 500 kg gull frå slike kvartsgangar.
Det har vore drive gullvasking i liten målestokk i Tana-, Alta- og Reisavassdraga har det vore drive gullvasking i liten målestokk. Den totale produksjonen har her neppe vore over 100 kg.
I eldre tider vart det utvunne noko gull av såkalla gyldisk sølv i Kongsberg. Den første sendinga gjekk frå Kongsberg til København i 1644 og vart der nytta til preging av såkalla brilledukatar.
Ein har vunne ut nokre få kilo gull i året ved raffinering av kismalmar. Ved Bidjovagge gruve vart det frå starten i 1985 til gruva vart lagt ned i 1991 utvunne kring 6,2 tonn gull frå ein malm som i gjennomsnitt inneheldt 11,5 kg kobbar og 3,5 g gull per tonn.
Makedonsk
Makedonsk er eit sørslavisk språk som hovudsakleg blir tala i Nord-Makedonia, der det er offisielt språk. Det blir også tala i Albania, Bulgaria, Hellas og den makedonske diasporaen.
Språket er mykje likt bulgarsk i grammatisk struktur og ordtilfang. Makedonsk har også mange ord frå tyrkisk som spor frå Det osmanske riket. I dag tek det hovudsakleg opp lånord frå engelsk.
Skriftsystem
Makedonsk blir skrive med ein makedonsk variant av det kyrilliske alfabetet. Det moderne makedonske alfabetet blei teke i bruk i 1944, og skil seg litt frå det serbiske kyrilliske ved å ha bokstaven ѕ for affrikatet /dz/ og bokstavane ć for serbisk ќ og đ for ѓ. Schwa-lyden har ikkje eigen bokstav, men blir uttryk med apostrof.
Forklaring: Namn er namnet til bokstaven på makedonsk, IPA er uttalen i høve til det internasjonale fonetiske alfabetet. Transliterasjon er den som er internasjonalt utbreidd. Det finst også andre måtar å transliterera på, til dømes i SMS eller e-mail, særleg for ќ ("k", "kj", "kk") og ѓ ("g", "gj", "gg", "dj").
Båtførarprøven
Båtførarprøven er ein frivillig teoretisk prøve i grunnleggande sjømannskap som viss ein består han gjev Båtførarbeviset. Dette gjev ingen formelle rettar, men enkelte forsikringsselskap gjev lågare premie på båtforsikring viss ein har teke prøven, og det kan tenkast at prøven blir obligatorisk i Noreg i framtida. Prøven kan takast ved skular eller på Internett. Sidan 2007 har det kosta 405 kroner å ta han, mot tidlegare 200.
Krav
Pensumet til båtførarprøven inneheld mellom anna ei innføring i lanterner, sjømerke, sjøvegsreglane, nødprosedyrar, knopar og stikk, navigasjon og generelt sjømannsskap.
Til prøven skal kandidaten kunna
574 Reginhild
574 Reginhild er ein hovudbelteasteroide. Han blei oppdaga den 19. september 1905 av Maximilian Franz Joseph Cornelius Wolf ifrå Landessternwarte Heidelberg-Königstuhl.
Orkester
Orkester er ei større gruppe av instrumentalmusikarar som speler saman. Det skil seg dermed frå frå kor med songarar, og frå mindre instrumental-ensemble og band med færre medlemmer. Storleiken på eit orkester er likevel ikkje fastlagt. Medan symfoniorkester kan ha over hundre medlemmer, finst det grupper kalla «orkester» med så få som fire medlemmer, særleg innan jazz- og dansebandtradisjonane.
Dimensjon
Dimensjon (frå latin målt) er fysisk utstrekking eler talet på uavhengige fridomsgrader noko har. Desse dimensjonane kan visa til rom eller til abstrakte verdiar, til dømes tid eller funksjon
Orkester
Eit orkester kan spela instrumentalmusikk som symfoniar eller akkompagnera solistar. Musikarane kan spela etter noter eller improvisera. Dei blir ofte leia av ein dirigent eller kapellmester, men kan også spela utan leiar.
Ordsoge
I antikkens Hellas var orkhestra området der koret song og dansa, mellom proskenion, scenen, og theatron, der tilskodarane sat. Det moderne orkesteret har fått namnet sitt etter dette, og orkestergrava i framsyningssalar kan framleis minna om dette området.
Dimensjon
Fraktal
Dimensie 次元
Kolloidosmotisk trykk
Kolloidosmotisk trykk er verknaden på det osmotiske trykket av store proteinmolekyl som er tilstades i blodplasma. Dette utgjer berre ein liten del av det totale osmotiske trykket i plasma som vert oppretthalde av alle dei oppløyste innhaldsstoffa. Fordi store plasmaprotein ikkje har så lett for å trengja gjennom kapillærveggene, vil deira verknad på det osmotiske trykket inne i kapillæra til ein viss grad utjamna tendensen væske har til å lekka ut frå desse blodkara. Ved tilstandar der det er nedsett mengde av plasmaprotein, t.d. ved tap gjennom urinen (proteinuri) eller ved underernæring, vil resultatet av for lågt kolloidosmotisk trykk visa seg som ødem, væskeopphoping i kroppsvev.
Sjå òg
Osmose
Bjørndalsfjorden
Bjørndalsfjorden er den inste delen av Eidsfjorden i Sortland og Øksnes kommune i Vesterålen. Fjorden strekkjer seg 2 km nordvestover til Skjerfjordeidet. Frå botn av fjorden er det berre om lag 700 meter over eidet til botn av Skjerfjorden.
Kjersti
Kjersti er eit kvinnenamn danna som ei norsk kortform av Kristina. Det har namnedag den 18. oktober saman med nærskylde Kjerstin. Kirsti er eit liknande namn.
Kristina kjem opphavleg frå det latinske Christiana, 'kristen', som er er avleidd av det greske ordet for Kristus, Christós, som tyder 'salva'.
Bjørndalsfjorden
Fjorden har innløp mellom dei sundet Straumen på sørsida av Rekøya. Sundet på nordsida av øya er lukka av ei vegfylling over til øya. Bjørndalen, som fjorden er kalla opp etter, ligg på nordsida av fjorden. Her ligg det òg eit gardsbruk, men elles er det ingen busetnader langs fjorden.
Riksveg 820 går langs nordaustsida av fjorden.
Kjersti
Namnet var mykje brukt i andre halvdelen av 1900-talet, med ein brukstopp frå 1960- til 1970-åra. I 2009 var det 7 617 norske kvinner som heitte Kjersti.
Lee Kyu-hyuk
Lee Kyu-hyuk er ein sørkoreansk tidlegare skeiseløpar frå Seoul. Han vart sprintverdsmeister i 2007, 2008, 2010 og 2011.
Lee deltok i Vinter-OL 1994 på Lillehammer som 16-åring, og var med i sine femte olympiske vinterleikar 16 år seinare. Fjerdeplassen på 1000 m under Vinter-OL 2006 i Torino var hans fremste OL-prestasjon. Same året vart han han nummer fire også i sprint-VM i Heerenveen.
Både ved sprint-VM 2007 på Hamar og 2008 i Heerenveen lukkast Lee å gå heilt til topps. Begge triumfane kom etter tett og jamn kamp mot høvesvis Pekka Koskela frå Finland og Jeremy Wotherspoon frå Canada. Vinteren 2009 kunne Lee ha vorte den fyrste utøvaren på 16 år til å vinne tre sprint-VM på rad, men han fall på den siste distansen i sprint-VM 2009.
I 2010 vann Lee i japanske Obihiro sprint-VM for tredje gong, og sesongen etter tok han sin fjerde meistertittel i sprint-VM i Heerenveen. Begge gongane hadde han hardast konkurranse frå ein landsmann; Lee Kang-seok i Obihiro og Mo Tae-bum i Heerenveen. Ved sprint-VM 2012 var han nær ved å vinne sitt femte VM-gull i sprint, men ein sterk siste 1000 meter av nederlendaren Stefan Groothuis sende han ned på andreplass.
Lee sette to verdsrekordar, begge i Calgary. Den 23. november 1997 vart han klokka inn til 1.10,42 på 1000 meter og 15. mars 2001 fekk han notert 1.45,20 på 1500 meter. Perioden 2007-11 vann han fire medaljar (1-2-1) i VM i enkeltløp, tre medaljar kom på 500 m og ein bronse kom på 1000 m.
Dietrich Buxtehude
Dietrich Buxtehude var ein dansk-tysk organist og komponist. Han er mest kjend frå tida som organist og komponist i Marienkirche i Lübeck, der han virka frå 1668 til han døydde i 1707. I denne tida skaffa han seg eit ry som gjorde at folk kom langvegsfrå for å høyre han spele.
Barndom og ungdom
Far til Buxtehude, Hans Jensen Buxtehude, var lærar og organist. Han flytta frå Oldesloe i Holstein til Helsingborg i 1637 for å bli organist i Mariakyrkja der. Dette er årsaka til at ein ikkje er sikker på fødestaden til sonen, men Mariakyrkja i Helsingborg var ramma om dei fem første åra av livet hans.
Etter fem år i Helsingborg vart faren organist i Olavskyrkja i Helsingør. Denne stillinga hadde han i 30 år, til 1671, då han vart pensjonist. Dietrich fekk undervisning av far sin frå han var liten og frå han var 19 år var han så organist i tre år i faren si gamle kyrkje på andre sidan av Øresund, Mariakyrkja. Frå 1660 var han organist i Mariakyrkja i Helsingør til han i 1667 overtok organiststillinga i Mariakirche i Lübeck etter Franz Tunder, som var død året før. Han følgde skikken på den tida og gifta seg med den yngste dottera til føregangaren.
Werkmeister i Lübeck
Frå 1668 var han organist og werkmeister i Lübeck til han døydde i 1707. Han fekk den høgaste organistløna i Tyskland og levde bra med stor fridom i arbeidet sitt, noko som sidan vart til inspirasjon for dei andre store komponistane på den tida: Georg Friedrich Händel, Johann Mattheson, Georg Philipp Telemann og Johann Sebastian Bach. Hausten 1673 organiserte han ei rekkje med kveldskonsertar som vart kalla Abendmusik. Denne tiltrekte seg musikarar frå mange stader og serien gjekk utan opphald til 1810. Eit år, i 1703 kom både Händel og Mattheson for å oppleve dette. Buxtehude var då 66 år gamal og dei tenkte kanskje på å søke på stillinga når han gav seg. Men det vert sagt at då dei kom tilbake to år etter, var kravet at etterfølgjaren måtte gifte seg med den eldste dotter hans Anna Margareta. Dette førte til at dei to avslo tilbodet og forlet Lübeck dagen etter. Johann Sebastian Bach gjekk i 1705 til fots frå Arnstadt til Lübeck for å høyre den gamle meisteren. Han vart verande der i tre månader og heldt på å miste jobben da han kom tilbake til arbeidsgjevaren sin i Arnstadt.
Han som til slutt vart etterfølgjaren til Buxtehude i Lübeck, Johann Christian Schieferdecker, gifta seg med dotter hans og overtok stillinga tre månader etter at meisteren døydde 9. mai 1707.
Bitez
Bitez er ein by i distriktet Bodrum i provinsen Muğla i Tyrkia. Byen har kring 8 000 innbyggjarar (2011). Han har nesten vokse saman med Bodrum, som ligg berre 4 km aust for Bitez. Han er ein kystby og ein populær feriestad om sommaren.
Dietrich Buxtehude
Musikken
Fram til kring 1940 kjende ein i hovudsak til Buxtehude sine kyrkjelege verk, vokalverka 'Missa brevis' og kantatane, orgelkomposisjonene 'Cansonetta' i G-dur, 'Chaconne' i e-moll, koralfantasiane og toccataene og kammermusikken, 6 sonatar for 2 fiolinar, 'viola da gamba' med continuo. Ein visste riktig nok at Buxtehude òg hadde skrive cembalo-komposisjonar, men ein meinte at desse, bortsett frå ein suite i Uppsala, var tapt. Derimot viste det seg at ein i den danske slekta Ryge si familiebok hadde liggande 19 suitar og 6 variasjonsverk skrive i tabulatorskrift. Dei vart offentleggjort i 1942 og gjev eit merkeleg levande, rikt og nyansert nærbilete av komponisten Buxtehude.
Mark Tuitert
Mark Jan Hendrik Tuitert er ein nederlandsk tidlegare skeiseløpar frå Holten i Overijssel. Han vart europameister i 2004 og olympisk meister på 1500 meter i 2010.
Førepollen
Førepollen er ein fjord på vestsida av Langøya i Bø i Vesterålen kommune i Vesterålen. Fjorden strekkjer seg 4 km nordaustover til Straume.
Fjorden har innløp mellom Søbergshagan i nord og Fjærvollklubben i sør. Grenda Søberg ligg på nordsida av fjorden like aust for Søbergshagan. Tvers over fjorden for Søberg ligg grenda Føre, som har gjeve namn til fjorden. Ei anna grend lenger nord på austsida er Forøya. Ved Forøya smalnar fjorden inn og vert kalla Skjørisen. Denne delen av fjorden går inn til botn ved tettstaden Straume.
Riksveg 820 går langs austsida av fjorden, medan Fv903 går langs den indre delen av vestsida.
Vitskap i 1920
Vitskapsåret 1920 er ei oversikt over hendingar, prisvinnarar, fødde og døde personar tilknytte vitskap i 1920.
Koločep
Koločep (italiensk Calamotta) er ei øy i Adriahavet, nær byen Dubrovnik i Kroatia, og ein av tre folkesette øyar i øygruppa Elafitiøyane. Ho er òg den sørlegaste folkesette øya i Kroatia.
Øya ligg om lag 1 km frå fastlandet, og om lag like langt frå halvøya Lapad. Hamna til Dubrovnik (Gruz) ligg innerst i bukta og på andre sida av Lapad, om lag 5 km frå Koločep. Frå Gruz går det ferjeavgongar til øya fleire gongar om dagen, ein tur som tar om lag 20 minutt med ferje eller 10 minutt med taxibåt.
Det er to busetnadar på øya som vert kalla Gornje Celo (italiensk Calamotta Levante) og Donje Celo (italiensk Calamotta Ponente) med til saman 150 innbyggjarar. Begge ligg i kvar si vik, om lag 3 km frå kvarandre. Koločep er bilfri, men det går mange småvegar og gangstiar over heile øya.
Koločep har meir enn 250 dagar med sol i løpet av eit år. Klimaet er typisk middelhavsklima, og sidan øya er så pass lita vert klimaet i stor grad styrt av Adriahavet. Havet styrer temperaturane, og held temperaturen over 10 °C om vinteren og under 27 °C om sommaren.
Det klåre vatnet rundt øya varierer frå djup blått til turkis. Langs kysten ligg det fleire gøymde viker, og frå ei av desse kan ein symje inn i Den blå grotta på sørsida av øya. Like utanfor kysten ligg eit rikt hummarområde, som er ein av spesialitetane til Koločep.
Plantelivet på øya består mellom anna av høge furu og olivenlundar.
Historie
Då Koločep var ein del av Republikken Dubrovnik var øya ein viktig skipsbyggingsstad. To sjømenn på Christopher Columbus sitt skip Santa Maria var frå Koločep. Arkeologiske utgravingar har funne spor som går tilbake til grekarane og romarane i antikken og fram til Napoleon si tid. Den vetle øya på berre 2,3 km² har sju førromanske kyrkjer som går heilt tilbake til tida då dei kroatiske kongane herska her, frå 800- til 1000-talet.
575 Renate
575 Renate er ein hovudbelteasteroide. Han blei oppdaga den 19. september 1905 av Maximilian Franz Joseph Cornelius Wolf ifrå Landessternwarte Heidelberg-Königstuhl.
Tage Danielsson
Tage Danielsson var ein svensk skodespelar, forfattar og regissør. Han har mellom anna regissert filmen Ronja Rövardotter frå 1984.
Sibirjakovøya
Sibirjakovøya (russisk Остров Сибирякова, Ostrov Sibirjakova), òg kalla Kuzkinøya (Кузькин остров), er ei øy på 800 km² i Karahavet i Russland. Ho er 38 km lang og 27 km brei og dekt av tundravegetasjon.
Øya ligg nord for estuaret til Jenisej, berre 35 km frå kysten.
Havet omkring Sibirjakovøya er fylt av pakkis om vinteren og sjølv om sommaren er det mykje isfjell. Sundet mellom Sibirjakovøya og fastlandet vert kalla Vostotsjnyj Proliv.
Øya høyrer til Krasnoyarsk kraj og er ein del av Det store arktiske statlege naturreservatet, det største naturreservatet i Russland og Europa.
Øya er kalla opp etter Aleksandr Mikhajlovitsj Sibirjakov, ein gullgruveeigar i Russland. Sibirjakov finansierte ekspedisjonar til Sibir, som dei Adolf Erik Nordenskiöld tok del i.
Nærliggande øyar
12 km nord for Sibirjakovøya ligg ei lita gruppe på tre øyar kalla Nosokøya.
Tartaros
Tartaros (òg skrive Tartarus) er i gresk mytologi ein del av underverda (Hades, òg: helvete, skuggeriket). Tartaros er straffebyen i underverda. Tytios, Ixion, Oknos, danaidene, Sisyfos og Tantalos er dømd til evig fortaping i Tartaros.
Dei gamle romarane kalla dei plyndrande hunarane tartarar, fordi ein meinte at dei kom direkte ut frå underverda Tartaros.
Straumfjorden i Bø
Straumfjorden er ein fjord på vestsida av Langøya i Bø kommune i Vesterålen. Fjorden strekkjer seg 2 km austover til Straumsjøen i Straume.
Fjorden har innløp mellom Flaskforet fyr i nord og Leiskjer fyr i sør. Ytst i fjorden ligg Kremmarholman og Skjerdingen, medan Vikanøya ligg litt lenger inne. Nord for Vikanøya ligg garden Vikan.
Kjerstin
Kjerstin er eit kvinnenamn danna som ei norsk kortform av Kristina. Det har namnedag den 18. oktober saman med nærskylde Kjersti. Kjerstine, Kirsten og Kristin er liknande namn.
Kristina kjem opphavleg frå det latinske Christiana, 'kristen', som er er avleidd av det greske ordet for Kristus, Christós, som tyder 'salva'.
I 2009 var det 650 norske kvinner som heitte Kjerstin.
James Pankow
Biografi
Pankow var fødd i Saint Louis i Missouri. Han flytta med familien til Park Ridge i Illinois då han var åtte og der byrja han å spele trombone ved St. Paul of the Cross Elementary School. Han er den eldre broren til skodespelaren John Pankow. Pankow studerte basstrombone ved Quincy College. I sommarferien byrja han å spele i band lokalt, og då han ikkje ønskte å slutte i bandet, vart han overført til DePaul University. Her møtte Pankow Walter Parazaider, som tok han med i eit band kalla The Big Thing, som sidan skulle bli Chicago Transit Authority. Kort tid etter det første albumet deira kom ut, vart bandnamnet forkorta til Chicago, då det faktiske Chicago Transit Authority truga med søksmål. Pankow har vore medlem av Chicago sidan den gongen.
I tillegg til å ha spelt trombone, har Pankow komponert mange songar for Chicago, inkludert hittane «Make Me Smile» og «Colour My World» (begge frå suiten hans Ballet for a Girl in Buchannon), «Just You 'N' Me,» «(I've Been) Searchin' So Long,» «Old Days,» «Alive Again,» og (med Peter Cetera) «Feelin' Stronger Every Day».
Pankow var aldri av ei fremste vokalistane i bandet, men han song solovokal på to Chicago-songar: «You Are On My Mind» (frå Chicago X, 1976) og «Till the End of Time» (Chicago XI, 1977).
I lag med blåserekkja i Chicago, Lee Loughnane og Walter Parazaider, spelte Pankow på Three Dog Night sin «Celebrate» frå 1969 og fleire songar på Bee Gees-albumet Spirits Having Flown i 1979. Pankow har òg spelt på fleire album av rockebandet Toto, mellom anna Toto IV frå 1982 og Falling in Between frå 2006.
Triel
Triel (Burhinus oedicnemus) er ein fugl i trielfamilien, og ein mellomstor medlem av familien. Han har utbreiing i Europa, Afrika og sørvestre Asia. Slektsnamnet Burhinus kjem frå det greske bous, okse og rhis, nase. Artsnamnet oedicnemus kjem frå det greske oidio, å hovne opp, og kneme, legg eller bein, med tilvising til fuglen sitt framtredande ankelledd, som òg gjev det vanlege skildrande namnet thick-knee på engelsk.
Skildring
Dette er ein ganske stor vadefugl med kroppslengde frå 40 til 44 centimeter, vengespennet er frå 77 til 85 cm og vekta 290-535 gram. Trielen liknar ei lo, men er langt større. Til dømes er heilo mindre enn 30 centimeter. Utsjånaden er prega av den kamuflerande fjørdrakta tilpassa det halvtørre leveområdet med sand, grus og sparsamt med vegetasjon. Kroppen er overvegande brun, sandfarga, lysare underside enn overside og med to mørke og eit lyst band over vengene som er synlege når fuglen står. Nebbet er gult, men nær halve fremste delen er mørk. Auga er store og gule. Beina er lange og gule. Fuglen syner eit karakteristisk mønster i flukt, med svartkvite vengeteikningar. Trass klassifisering som ein vadefugl, føretrekker denne arten tørre, opne habitat med noko barmark. Trielar er i stor grad aktive om natta, då dei òg gjer høglydte klagande songar. I hekketida har dei læte som minnar om storspoven, med eit stigande 'kyy-liie' læte. Føda består av insekt og andre små virvellause dyr, og av og til små krypdyr, froskar og gnagarar.
Hekkeområdet er fragmentert i vestlege Europa frå Sør-England og sørover. Arten finst dessutan rundt Middelhavet, hekkar i Aust-Europa frå Ukraina og austover, vidare over Tyrkia og sørvestlige Asia. I det meste av utbreiingsområdet er han ein trekkfugl som overvintrar i Afrika, men meir standfugl i middelhavsområdet inkludert Spania og i Pakistan. Arten er ein sjeldan streiffugl i Noreg.
Den europeiske populasjonen er estimert til 46 000-78 000 par og er trudd å vere svakt aukande.
Boge i arkitekturen
Ein boge er ein boga konstruksjon som er i stand til å spenne over ei opning mens han held oppe ei betydeleg vekt. Den første bogen vart utvikla i Induskulturen ca. 2500 før vår tidsrekning, og seinare i Mesopotamia, Egypt, Assyria, Etruria og seinare antikkens Roma. Bogen vart ein viktig teknikk i katedralbygging og vert framleis nytta i visse moderne bygningar som bruer.
Konstruksjon
Det følgjande galleriet viser korleis bogar kan sjå ut. Dei er grovt sortert etter kva tid dei vart tekne i bruk.
Baroniet Rosendal
Baroniet var det einaste i Noreg, og vert no drive som eit museum. Baroniet vart oppretta i 1678 av kong Kristian V av Danmark-Noreg, men sjølve slottet blei bygd på 1660-talet.
Mannen som stod for bygginga av slottet var dansken Ludvig Rosenkrantz. Han byggde skandinavias minste slott på garden Hatteberg, som var garden han og kona hans, Karen Mowatt, hadde fått i bryllaupsgåve frå far til bruda, Axel Mowatt. Axel Mowatt var på denne tida Noregs nest rikaste mann. Universitetet i Oslo eig eigedommen.
Ragnar Rommetveit
Ragnar Rommetveit var ein norsk professor i psykologi frå Stord. Han var sentral i utviklinga av sosialpsykologisk rolleteori.
Uskedalen
Uskedalen, eller Uskedal, er ein tettstad i Kvinnherad kommune i Vestland. Staden har og ligg på søraustsida av Hardangerfjorden, sørvest på Folgefonnhalvøya, mellom Rosendal og Husnes. Riksveg 48 går gjennom staden.
I Uskedalen er det campingplass og gjestehamn. Uskedalselva er rekna som ei god aureelv.
Andre verdskrig
Etter krigsutbrotet vart dei fleste vernepliktige frå Kvinnherad natt til 10.april sende til Voss som eit ledd i mobiliseringa, og seinare vart dei overførte til kampane i Valdres. Men på grunn av staden sin strategiske plassering, kom det til trefningar i Uskedalen òg. Grunnen var at fem norske vakt- og torpedobåtar samla seg i ly av øya Skorpo i eit forsøk på å halde den tyske invasjonsstyrken ute av Hardangerfjorden lengst mogeleg. Kanonane frå båtane vart sett opp på lastebilsplan, og skyttarlagsfolk frå kommunen vart samla i Uskedalen for å møta det tyske åtaket som måtte komma.
Etter trefningar ute i fjorden der ein av dei norske båtane vart søkt ved Ånhuglo, kom det ei samling på 10-12 tyske båtar frå Bergen for å slå ned motstanden. Soldatar vart landsette på kvar side av Uskedalen, i Herøysund og Dimmelsvik, samstundes med at både dei norske båtane og landstillingane vart skotne på av marinefartøya. Etter ei kort trefning måtte skyttarlagsmannskapet trekkja seg tilbake i lag med norske marinegastar som hadde redda seg i land. Dei fór opp på Hauglandsfjellet der dei skilde lag; kvinnheringane fór heim til sitt, medan marinegastane tok vegen over til Matre. Dei norske fartøya måtte gje seg for overmakta. Dei båtane som ikkje hadde vore søkte, vart tekne i varetekt og førte til Bergen. Nokre av det norske mannskapet som redda seg i land, gøymde seg på Kapteinsgarden. I kjellaren her låg òg folk frå det britiske konsulatet gøymd under kampane.
Ivar Martinsen
Karl Ivar Martinsen var ein norsk skeiseløpar frå Hamar. Han vart nummer tre både i VM 1952 og EM 1953, begge meisterskapane vart avvikla på heimebana på Hamar. Martinsen var medlem i Hamar Idrettslag.
Karriere
Ivar Martinsen vart junior-noregsmeister i 1946. I OL-sesongen 1948 kneip han fjerdeplassen under noregsmeisteskapen i Drammen og deltok i EM 1948 heime på Hamar, der han etter fall på 500-meteren enda på tolvteplass. Etter ein svakare 1949-sesong vart han nummer fem i NM 1950 i Trondheim, før han kom i mål til sjetteplass ved VM 1950 i Eskilstuna.
Både i 1951 og 1952 plasserte Martinsen seg på fjerdeplassen i noregsmeisterskapen. I OL-året 1952 vart han nummer sju og nest beste nordmann då EM fann stad i Östersund, før han under vinterleikane i Oslo skreid inn til åttandeplass på 1500 meter. Ei veke etter Oslo-leikane overraska han med å sikre seg tredjeplassen under VM på heimebane, einast verdsmeister Hjalmar Andersen og finske Lassi Parkkinen skeisa fortare. Mindre enn eitt år seinare vann han ein ny bronsemedalje då EM 1953 gjekk av stabelen på heimebana Hamar, nederlendarane Kees Broekman og Wim van der Voort tok dei øvste plassane på sigerspallen.
Martinsen la opp etter 1954-sesongen.
Walter Parazaider
Walter «Walt» Parazaider er ein USA-amerikansk sakofonist, mest kjend som opphavleg medlem i rockebandet Chicago. I tillegg til saksofon, som han vanlegvis spelar, spelte han òg fleire andre blåseinstrument i bandet, som klarinett.
Biografi
Parazaider vart fødd i Chicago og byrja å spele klarinett då han var ni år gammal. Som tenåring vart talentet hans dyrka for å spele i profesjonelle orkester og han byrja å gå på DePaul University med klassisk klarinett.
Inspirert av Beatles-hitten «Got To Get You into My Life», ønskte Parazaider å skape eit rock 'n' roll-band med blåserekkje. Med i ei tidleg utgåve av bandet, heime hos Parazaider var gitaristen Terry Kath og trommeslagaren Danny Seraphine, som begge var vener frå tenåra. Ein annan ven som vart involvert i det framtidige Chicago var produsenten James William Guercio.
Bandet, som opphavleg vart kalla The Big Thing, vart etter kvart Chicago i lag med Lee Loughnane på trompet, James Pankow på trombone, Robert Lamm på klaverinstrument og Peter Cetera på bass. Den viktigaste rolla til Parazaider i bandet var å spele treblåseinstrument, arrangert av James Pankow. Parazaider skreiv ikkje mange songar for Chicago, men bidrog med «It Better End Soon: 2nd Movement», «Free Country», «Aire», «Devil's Sweet» og «Window Dreamin'».
Parazaider spelar mellom anna ein fløytesolo på Chicagohitten «Colour My World», som vart ein populær «slow-dans» på studentball i USA i 1970-åra.
I 2008 vart han æresdoktor ved DePaul University.
Çarşıbaşı
Çarşıbaşı (osmantyrkisk İskefiye) er ein by og eit distrikt i provinsen Trabzon i Svartehavsregionen i Tyrkia. Byen har kring 7 000 innbyggjarar (2010).
Kvikksølv
Kvikksølv eller kvikksylv er eit metallisk grunnstoff med atomsymbol Hg og atomnummer 80. Det er eit transisjonsmetall i gruppe 12 i d-blokka i periodesystemet. Kvikksølv er det einaste metallet og det eine av to grunnstoff som er flytande ved romtemperatur (det andre er brom).
Bruk
Kvikksølv er mellom anna brukt i nokre termometer.
Amalgam er legeringar som inneheld kvikksølv.
Phil Spalding
Philip Spalding er ein engelsk bassist. Han er mest kjend som studiomusikar og har spelt med ei rekkje artistar som Mick Jagger, Seal, Orchestral Manoeuvres in the Dark, Elton John og Randy Crawford.
I tidleg alder var han barnemodell og deltok i ein fjernsynsreklame for Smiths Crisps. Spalding var dataoperatør for ein bank, før han byrja å spele med rockeartisten Bernie Tormé i 1976. Seinare vart han med i Original Mirrors før han byrja å samarbeide med Toyah i desember 1980. Medan han var med Toyah spelte han og skreiv songar for studioalbum og turnerte med bandet, fram til 1983. Sidan då har han vore medlem av GTR og bandet til Mike Oldfield. I nyare tid har han spelt på album av Michel Polnareff, Suggs, Robbie Williams og Kylie Minogue.
Spalding spelte òg alt av bass på filmmusikkalbumet til Løvenes konge.
Diskografi
Med GTR
Med Ray Charles
Med Robbie Williams
Med Kylie Minogue
Med Geri Halliwell
Herøysund
Herøysund, eller Herøysundet, er ein tettstad i Kvinnherad kommune i Vestland. Staden har og ligg på søraustsida av Hardangerfjorden, sørvest på Folgefonnhalvøya, mellom Rosendal og Husnes. Riksveg 48 går gjennom staden.
Phil Spalding
Diskografi
Med Skin
Med Judie Tzuke
Med Terence Trent D'Arby
Med Delta Goodrem
Med Roger Taylor
Med Beverley Knight
Med Randy Crawford
Med Joe Cocker
Kuppel
Ein kuppel er eit regelmessig krumma kvelv over eit rundt eller polygonalt grunnplan. Ein kan sjå på ein kuppel som ein boge som er rotert om sin eigen akse. Dette gjer at kuplar har stor strukturell styrke, og eigner seg som kvelving over store opne rom.
Phil Spalding
Diskografi
Med Matthew Sweet
Med Elton John
Med Mick Jagger
Musikkverk av Dietrich Buxtehude
Buxtehude-Werke-Verzeichnis (BuxWV) er katalogen og nummersystemet nytta til å identifisere komposisjonane til Dieterich Buxtehude. Den vart skapt av Georg Karstädt og publisert i midten av 1970-åra som Thematisch-Systematisches Verzeichnis der Musikalischen Werke von Dietrich Buxtehude. Den andre utgåva, publisert fleire år seinare, inneheld nokre mindre tillegg og korreksjonar. Katalogen er organisert tematisk, ikkje kronologisk, og inneheld 275 individuelle stykke. Anhang («Appendiks») legg til 13 tvilsame og falske verk.
Fjorten triosonatar (BuxWV 252–265) var dei einaste verka som vart publiserte medan Buxtehude levde. Dei vart opphavleg publiserte i to bind, dei første sju vert ofte kalla Buxtehudes opus 1 og dei andre sju opus 2.
Canzonetta for klaver (225)
Klavercanzonetta i A-moll, BuxWV 225, vart funne like før publiseringa og kunne derfor ikkje setjast inn på rette staden i katalogen. Dette er årsaka til at han ikkje finst i lag med dei andre canzonaene og canzonettane og er lista opp på slutten av orgelverka
Vitskap i 1921
Vitskapsåret 1921 er ei oversikt over hendingar, prisvinnarar, fødde og døde personar tilknytte vitskap i 1921.
Ariel Sharon
Ariel Sharon (hebraisk אריאל שרון, alternative transkripsjonar Scharon og Sjaron), var ein israelsk general og politikar. Han vart fødd som Ariel Scheinermann i Kfar Malal, som son av ein polsk-tysk far og ei russisk mor, Frå 2001 var han statsminister i Israel, og etterfylgde då Ehud Barak. Sharon representerte fram til november 2005 høgrepartiet Likud, då han braut ut og stifta partiet Kadima.
Den 4. januar 2006 vart Sharon utsett for eit hjerneslag. Ehud Olmert vart då fungerande statsminister. Den 11. april same året vart Sharon erklært permanent ufør, og Olmert tok formelt over som statsminister. Ariel Sharon døydde 11. januar 2014 etter å ha lege i koma i over åtte år.
576 Emanuela
576 Emanuela er ein hovudbelteasteroide. Han blei oppdaga den 22. september 1905 av Paul Götz ifrå Landessternwarte Heidelberg-Königstuhl.
Going to a Go-Go
«Going to a Go-Go» er ein song og singel frå 1965 av The Miracles for Motown Records sitt Tamla selskap. Han kom ut i desember 194 og gjekk til 11. plass på Billboard Hot 100 i USA våren etter. I tillegg nådde andreplassen på Hot R&B Singles-lista og vart den femte plata til The Miracles som selde over ein million eksemplar.
Miracles-utgåva
Smokey Robinson syng solovokal på «Going to a Go-Go», som han skreiv i lag med Pete Moore, Bobby Rogers og Marv Tarplin. Moore, Rogers, Ronnie White og kona til Smokey Robinson, Claudette Robinson, song korvokal på songen, som var ein livleg dansesong.
«Going to a Go-Go» kom òg ut på album med same namn, som vart det bestseljande albumet deira nokon gong. Albumet nådde Topp 10 tidleg i 1966.
Rolling Stones-konsertutgåve
«Going to a Go-Go» var spelt av the Rolling Stones på turneen deira i 1982 og kom ut på konsertalbumet "Still Life" (American Concert 1981). Han vart òg gjeven ut som singel. Singelen nådde 26. plass på den britiske singellista og 25. plass i USA. Både singelen og albumet kom ut under den europeiske turneen til bandet dette året.
Simon Usjakov
Simon (Pimen) Fjodorovitsj Usjakov var ein leiande russisk ikon-målar i andre halvparten av 1600-talet. Saman med Fjodor Zubov og Fjodor Rozjnov vert han knytt til den omfattande reformeringa av den russisk-ortodokse kyrkja, leia av patriarken Nikon.
Ein veit knapt noko om Usjakovs yngre år. 22 år gammal vart han tilsett som kunstnar av Myntkammeret, knytt til tyhuset (depotet) Prikaz. Dei lyse, friske fargane og sirlege, krumma linene på dei proto-barokke ikonane hans vekte Nikon si interesse, som på si side gjorde tsar Aleksej Mikhailovitsj kjent med Usjakov. Han vart ein favoritt hos tsar-familien og vart i 1664 knytt til tyhuset i Kreml, drive av den lærde bojaren Bogdan Khitrovo.
Usjakov hadde ei mengd elevar og medhjelparar i si verksemd. Han publiserte ei kort avhandling om ikonmåling med tittelen Eit ord om kjærleg-grundig ikon-måling (1664). Nokre av dei meir konservative russiske prestane, til dømes erkepresten Avvakum, såg på ikonane hans for «vellystige verk av ein djevel». Framstillingane av dei heilage var for vestlege, menneskelike, etter deira smak. Avvakum hevda at Usjakov målte sine «kjøttfulle helgenar» etter sin eigen tjukkfalne utsjånad.
Usjakov utførte også oppdrag av verdsleg art, laga graveringar til bokillustrasjonar. Såleis var han ein av dei første verdslege kunstnarane i Russland. Nokre av ikonane hans vart framvist i Vest-Europa. Desse var avgjerande i å vekke interessa for russisk kunstmåling i sin tidlege fase.
Han døydde i Moskva.
Chang Jiang
Chang Jiang (Chángjiāng, 'Lang elv') i Kina er den lengste elva i Asia og den tredje lengste i verda, etter Amazonas i Sør-Amerika og Nilen i Afrika. Elva er òg kjent som Yangtze, og det øvre elveløpet blir kalla Jinsha. Namnet Yangzi vart opphavleg brukt lokalt om den nedre delen av elveløpet. Men ettersom dette var det første namnet som kristne misjonærar vart kjent med, vart Yangtze raskt nytta utanlands om heile elva. I Vesten, og særleg i Frankrike, kan ein av og til høyre namnet «Den blå elva» (Fleuve Bleu).
Elva er omkring 6 300 km lang. Ho blir sett på som skiljet mellom Nord- og Sør-Kina, men andre ser på elva Huang He, eller elva Huai He, som dette skiljet.
Chang Jiang renn ut i Austkinahavet. Elva er hovudtransportåre for gods frå innlandet og til kysten i Kina.
Det har vore eit stort problem at elva har gått over breiddene sine.
Ei rad større byar ligg langs eller tett innved Chiang Jiang: Yibin, Panzhihua, Luzhou, Chongqing, Yichang, Jingzhou, Shishou, Yueyang, Xianning, Wuhan, Ezhou, Huangshi, Huanggang, Chaohu, Chizhou, Jiujiang, Anqing, Tongling, Wuhu, Hefei, Chuzhou, Ma'anshan, Taizhou, Yangzhou, Zhenjiang, Nanjing, Nantong og Shanghai.
Mellom dei større sideelvane er Xiang Jiang, Lishui, Yalong, Zi Jiang, Yuan Jiang, Yuan og Han.